b"\n_START_ARTICLE_\nStenhousemuir\n_START_PARAGRAPH_\nStenhousemuir er en liten by i Falkirkregionen i Skottland, beliggende rett nord for byen Falkirk. Stenhousemuir har 10\xc2\xa0351 innbyggere (2001)._NEWLINE_Byen har navn etter et steinhus, som var romersk bygning beliggende nord for elven Carron. Bygningen fikk senere navnet Arthur's O'on, egentlig kong Arthurs ovn. Denne bygningen passer med den beskrivelsen Wace ga av den s\xc3\xa5kalte \xc2\xabrotunda tabulata\xc2\xbb i boken Roman de Brut fra 1155, noe som kan ha gitt grunnlaget for feiltolkningen \xc2\xabrunde bord\xc2\xbb_NEWLINE_Bygningen ble revet i forbindelse med anleggelse av en dam i 1743, men den ble grundig dokumentert i tegninger. En replika ble oppf\xc3\xb8rt i 1763 i Midlothian, og denne st\xc3\xa5r fortsatt._NEWLINE_Byen er hjembyen til fotballklubben Stenhousemuir FC."